## dachser_inteligent_logistics

Tlačová správa Bratislava 31. 7. 2018

**DACHSER rozširuje ponuku námorných LCL služieb**

**Spoločnosť DACHSER, popredný poskytovateľ zbernej služby v Nemecku a na európskych trhoch, prevádzkuje hustú sieť pozemnej dopravy. Aj v oblasti námornej dopravy postupne rozširuje svoju zbernú sieť. V roku 2018 bude spustených 26 nových LCL (less than container load) liniek. U šiestich existujúcich LCL liniek DACHSER navyšuje frekvenciu z jedného lodenia každé dva týždne na jedno lodenie týždenne.**

Výhoda LCL služieb z hľadiska času prepravy je, že vďaka koordinovanému zhromažďovaniu tovaru a pevne danému časovému plánu kontajnerových prepráv medzi jednotlivými prístavmi môžu zákazníci pri preprave svojich zásielok využívať lepšie plánovanie, rýchlejšie časy prepravy, čím sa zvýši transparentnosť pri preprave zásielok. Napríklad, preprava zásielky medzi Bangalóre a Hamburgom trvá lodnou dopravou 22 dní.

K dnešnému dňu rozšíril DACHSER ponuku námorných zberných služieb o nasledujúce pravidelné linky: raz týždenne lodenie z Brém do nových destinácií v Spojených štátoch (Los Angeles, New York, Chicago, Boston, Houston, Atlanta a Charlotte); z Hamburgu do Indie (Nhava Sheva a Chennai); a od júna z Hamburgu do Nového Dillí. V opačnom smere boli už existujúce linky z Chennai a Nhava Sheva do Hamburgu doplnené o spojenie z Nového Dillí a Bangalóre, rovnako do Hamburgu. Ďalšou novou linkou je lodenie raz týždenne zo Šanghaja v Číne do Santosu v Brazílii. Ďalej bude DACHSER zabezpečovať prepravu z Antverp do Hongkongu, Veracruzu, Singapuru, Busanu a Nhava Sheva.

„Zákazníci, ktorí využívajú našu námornú zbernú službu, profitujú z výhodnej doby prepravy, rýchlejšej dostupnosti tovaru v cieľovej destinácii, z väčšej flexibility a presného plánovania dodávateľského reťazca vďaka pravidelným lodeniam a priamym námorným spojeniam,“ hovorí globálny manager pre námornú prepravu spoločnosti DACHSER Günther Laumann.

Taktiež DACHSER Slovakia v súčasnosti poskytuje vlastný konsolidačný kontajner s pravidelným týždňovým lodením. „Využívame priamy námorný servis z prístavu Šanghaj do slovinského prístavu Koper, ktorý poskytuje časovo výhodnejší servis v porovnaní s prístavom Hamburg, ktorý sme využívali v minulosti. Pre zrýchlenie celkového času prepravy máme zabezpečené priame zvozy ťahačom z prístavu Koper do nášho konsolidačného skladu v Lozorne,“ vysvetľuje Roman Stoličný, managing director a člen predstavenstva DACHSER Slovakia. Kontajner je následne dekonsolidovaný v sklade v Lozorne, kde je zabezpečené okamžité napojenie na DACHSER zbernú službu v rámci Slovenska a do iných európskych krajín.

DACHSER vidí v rozširovaní svojej siete námornej nákladnej dopravy veľký potenciál pre DACHSER Interlocking. Vďaka úzkej spolupráci medzi divíziami DACHSER Air & Sea Logistics a DACHSER European Logistics dokáže spoločnosť ponúknuť svojim zákazníkom plne integrované logistické riešenie, ktoré zahŕňa dopravu, skladovanie a služby s pridanou hodnotou. DACHSER zabezpečuje pre-carriage prostredníctvom svojej komplexnej európskej siete a poskytuje svojim zákazníkom výhody konsolidácie zásielok. Zásielky je možné priebežne sledovať na ich ceste od dodávateľa v Európe až k príjemcovi kdekoľvek vo svete.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 4 pobočky – v Bratislave, Lozorne, Martine a Košiciach, v ktorých pracuje 186 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 29 100 ľudí v 396 pobočkách v 44 krajinách sveta. Za rok 2017 zrealizoval cca 81,7 miliónov zásielok s hmotnosťou 39,8 miliónov ton. Celkový obrat koncernu DACHSER v roku 2017 predstavoval 6,12 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: [anka.palfiova@gmail.com](mailto:anka.palfiova@gmail.com%20)

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: [martin.stiglinc@dachser.com](mailto:martin.stiglinc@dachser.com)

www.dachser.sk